 תעניתנו: והקשה הט''ז דהאיך יאמר צום תעניתנו דהוא שקר שאין הרבים מתענים היום ע''כ י''ל ענינו ביום צום תעניתי. וכ''כ הב''ח. והמ''א בשם הרשב''א לא כ''כ אלא אפי' יחיד המתענה רשאי לומר תעניתנו ולא מיחזי שיקרא דא''א שלא יהיה אחד בסוף העולם שמתענה היום ע''ש והיד אהרן הסכים עם הב''ח וט''ז. מי שמתענה תענית יחיד והיה ש''ץ והתפלל לחזרה לא יאמר עננו בש''ת דכשהצבור אינן מתענין איך יאמר עננו בחזרת התפלה אבל כשבא לבה''כ ומצא שהתפלל הציבור בלחש והוא צריך לעבור לפני התיבה לאלתר יורד לפני התיבה ומתפלל בקול רם לציבור ואז יאמר עננו כיון שאינו חוזר ומתפלל בלחש שכנה''ג ע''ש ועסימן תקס''ו סעיף ה':